تورکیه تاریم سئکتورو 14 میلیارد 58 میلیون دو‌لارلا 2023-جو ایلین یانوار-می آیلاری دؤورونده بوتون زامان‌لارین ان یوکسک صادراتینی الده ائدیب.
ایلین ایلک 5 آییندا 4،8 فایز آرتان تاریم صادراتی‌نین تورکیه-‌نین عمومی خاریجی ساتیش‌لاریندا 13،7 فایز پایی اولوب.
تاریم دا فعالیت گؤسترن 10 سئکتوردان 4-و ایلین ایلک 5 آییندا صادرات رکوردلارینی قیریب.
سؤزوگئدن دؤورده تاخیل(حبوبات)، پاخلا‌لی بیتکی‌لر، یاغلی توخوم‌لار و محصول‌لار، تزه میوه و سبزه لر، زیتون و زیتون یاغی، بزک بیتکی‌لری و محصولاری سئکتورو بوتون زامان‌لارین ان یوکسک صادراتینی حیاتا کئچیریب.
2023-جو ایلین ایلک 5 آییندا تورکیه-‌دن دنلی بیتکی‌لر، پاخلا‌لی‌لار، یاغلی بیتکی‌لر و اونلاردان حاضیرلانان محصول‌لار عراقا  837 میلیون 249 مین دو‌لارلیق، تزه میوه- سبزه روسیایا 402 میلیون 401 مین دو‌لارلیق، زیتون و زیتون یاغی ایسپانیایا 172 میلیون 874 مین دو‌لارلیق، بزک بیتکی‌لری هوللاندیایا 19 میلیون 878 مین دو‌لارلیق اولوب.
